JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Sõda Gazas karmistub
Iisrael valmistub maaoperatsiooniks
USA hoiatas Iraani
Pärast Hamasi julmaks ja barbaarseks nimetatud rünnakut Lõuna-Iisraelis
on sõda kolinud täielikult Gaza poolele ja Iisrael on pommitanud jätkuvalt
kõiki Hamasi ja Islamidžihaadi baase, laskemoonavarusid ja raketiplatvorme.
Hamas aga on jätkanud rakettide tulistamist Iisraeli
ja hoiab endiselt pantvangis 220 röövitud tsiviilelanikku ja sõdurit,
kasutades neid inimkilpidena, hoolimata sellest,
et rahvusvaheline üldsus on nõudnud pantvangide kohest vabastamist.
Hamas on alustanud meediasõda Iisraeli vastu,
süüdistades teda eelmine nädal rünnakus Gaza Al-Ahli haigla pihta,
kus olevat väidetavalt hukkunud 500 inimest.
Araabiamaailm ja rahvusvaheline press
võtsid teate vastu ja edastasid selle koheselt,
suvatsemata kontrollida Hamasi edastatud info tõepärasust.
Peaaegu kohe ja enne täpsemat uurimist,
tühistas teiste seas ka Palestiina omavalitsus protestiks
kohtumise USA presidendi ja Jordaania kuningaga.
Iisraeli armee teatas, et uurib asja täpsemalt
ja esitas kohe järgmisel päeval toimunu kohta oma raporti.
Selle ja vaieldamatute asitõendite järgi
ei toimunud õhujõududel tol hetkel piirkonnas mingit tegevust,
nii et Hamasi väide oli valelik.
Satelliidifotod, telefonivestluste lindistused
ja erapooletute rahvusvaheliste uurijate avaldused tõestasid,
et plahvatused, mis toimusid haigla lähedal,
lähtusid naabruses asuvalt kalmistult tulistatud raketist,
mis kukkus ülekuumenenud mootori tõttu haigla parkimisplatsile,
süüdates paarkümmend autot
ja haigla kõrval asunud Hamasi relvalao.
Lindistus kahe Hamasi võitleja vestlusega näitab selgelt,
et asi polnud Iisraeli pommitamises, vaid Palestiina Islamidžihaadi raketis.
Uurimine jätkus elektroonilise seire hoolika uurimisega,
eriti Iisraeli radarisüsteemidega,
mis jälgivad Gaza sektorist saabuvat raketituld.
Tol hetkel tulistatud raketiseeria trajektoori analüüsist ilmnes,
et Gazast sel ajal lähtunud raketid tulistati haigla vahetust lähedusest.
Seda kinnitavad endiselt mitmed netis saadaolevad sõltumatud videoallikad,
kust näeb samuti selgelt,
et raketitule ajal maandus üks neist Gaza sektoris.
Briti uudistetoimetuse BBC verifitseerimistiim küsis ekspertidelt,
kas olemasolevate tõendite põhjal saab teada plahvatuse põhjuse.
Kolme eksperdi sõnul ei ühti plahvatus sellega,
mida võiks oodata tüüpiliselt Iisraeli õhurünnakult,
mida tehakse suurte lennukipommidega.
Selle asemel näitasid paljude teistegi ekspertide tõendid,
et plahvatus johtus vigasest raketiosast, mis tabas parkimisplatsi
ja tekitas bensiini ja raketikütuse plahvatamise tõttu tulekahju.
IDF-i esindaja, kontradmiral Daniel Hagari sõnul
haiglahoone rünnakus kannatada ei saanud ja tulekahju
tekkis raketikütuse süttimisest, mitte lõhkepea plahvatamisest.
Lõppjärelduseks on, et Al-Ahli haiglas
või pigem selle parklas toimunud plahvatus
oli PIJ eksinud raketi tekitatud ja inimohvrite arv oluliselt liialdatud.
Hagari sõnul oli tegelik inimohvrite arv ehk mõnikümmend.
Tema sõnul on Iisraeli andmeil praeguses sõjas
kokku 450 Hamasi ja selle liitlaste raketti
maandunud vea või eksituse tõttu Gazas.
Iisrael on rünnanud Gazas enam kui 320 erinevat objekti
vaid selle nädala esimestel päevadel.
Ka pantvangide arvud uuenevad peaaegu iga päev,
esmaspäeval, nädala alguses, teatas armee esindaja,
et Hamasi vangistuses on neid 222.
Hamasi rünnakus mõrvatute arv on tõusnud üle 1400,
haavatuid on üle 5400
ja Gazast on tulistatud üle 7000 raketi.
Uueks ohufaktoriks on armee teatel see,
et Hamasil on nüüd ka tankitõrjerakete.
7. oktoobril Lõuna-Iisraelis toimunud massimõrvas osalenud
2500 Hamasi terroristi said täpsed juhised
tapvate keemiarelvade valmistamiseks ja kasutamiseks tsiviilelanike kallal.
Seda kinnitas president Isaac Herzog
eelmise pühapäeva õhtul intervjuus Sky Newsile.
Sõjaväelased leidsid hukkunud Hamasi terroristide juurest mälupulga,
mis sisaldas pdf-faili al-Qaeda materjaliga,
kus olid juhised beebide peade maha raiumiseks,
juhtnöörid pantvangide võtmiseks
ja improviseeritud tsüaniidi levitajate valmistamiseks.
Millal algab maismaarünnak,
seda kaitseminister Yoav Gallant otse ei öelnud,
kuid tõdes mõne päeva eest, et operatsioon Gazas võtab aega,
ehk kuu-kaks, kuid lõpuks lakkab Hamas olemast.
USA hoiatab Iraani eskalatsiooni eest, suurendab oma sõjalist valmisolekut
ja viib Iraagist välja osa oma personalist pärast seda,
kui Teherani-meelsed väed ründasid USA vägesid Iraagis ja Süürias.
USA hoiatas Iraani ka selle eest,
et too ei käsutaks Hezbollah't Liibanonis,
kes tulistab pidevalt mitmeid rakette Iisraeli poole.
Iisrael teatas omakorda Liibanonile,
et kui Hezbollah või Liibanon avavad rindejoone,
hävitab Iisrael Liibanoni ennenägematu jõuga.
Pingete kasvades teatas Washington pühapäeval sedagi,
et oli käskinud kõigil peale kriitilise personali
oma Iraagi saatkonnast lahkuda.
Oleme mures võimaluse pärast,
et Iraani käsilased eskaleerivad rünnakuid
ka meie personali ja rahva vastu,
ütles välisminister Antony Blinken CBS-ile.
Ootame ja oleme valmis selleks, et eskalatsioon on tõenäoline,
ütles Blinken. Keegi ei tohiks siiski seda hetke ära kasutada
rünnakute tihendamisega Iisraeli või meie personali vastu, jätkas ta.
Kõik algas sellest, kui USA vägesid rünnati möödunud nädalal Iraagis
ning Süürias droonide ja rakettidega mitmetes erinevates intsidentides.
Ka grupp Iraani toetatud maakaitseväelasi Iraagis hoiatas,
et USA väed peavad kohe lahkuma
või nende baase Iraagis ja mujal regioonis
tabavad jätkuvalt rünnakud.
Blinken ütles, et USA on läkitanud juba kaks lennukikandjat
Vahemere idaossa ja teeb kõik, tagamaks, et võiksime neid kaitsta
ja vajadusel ka otsustavalt reageerida.
USA kaitseminister Austin rääkis, et on käivitatud THAAD-patarei,
ehk kõrgeimate õhuruumide raketitõrje
ja võetud kasutusele uusi Patriot pataljone kogu piirkonnas.
Ta teatas ka lisajõudude viimisest valmisolekusse
tagavaraplaani osana, et suurendada nende valmidusi
ja võimet reageerida kiiresti vastavalt vajadusele, ütles Austin.
USA Välisministeerium teatas reedel käsu andmisest,
mille järgi personal ja nende pered lahkuvad Bagdadi saatkonnast
ning Iraagi kurdide linnas Erbilis asuva konsulaadi personali
ja nende huvide vastu suunatud julgeolekurünnakute ohu tõttu.
Veidi teise teema juurde.
Üks kuulsamaid keskkonnaaktiviste, Rootsi koolitüdruk Greta Thunberg
ja tema esinemised ühe Rohelise liikumise eeskujuna,
kaotatakse aga Iisraeli koolide õpikuist.
Seda seetõttu, et Thunberg postitas eelmisel nädalavahetusel sõnumi,
kus ta seisab selgelt Iisraeli-vastase kirjutisega: "Seisa Gazaga."
Thunbergi tabasid nädalavahetusel kohe sadade Iisraeli
ja teiste maade kliimaaktivistide kriitikanooled,
nagu ka kohe pärast seda, kui ta kirjutas suhtlusplatvormil X,
et täna ründame solidaarsusest Palestiinat ja Gazat.
Maailm peab rääkima ja nõudma kohest vaherahu, õiglust
ja vabadust palestiinlastele, ja et kõik tsiviilelanikud
võiksid oma elu kontrollida, vahutas Greta Thunberg.
Thunbergile saadetud avalikul kirjal oli üle 100 allkirja
ja paljud keskkonnaaktivistid vastasid talle ka otse X-platvormil.
Haridusministeerium on teatanud,
et kaotab kohe kõik viited kliimaaktivisti Thunbergi kohta
pärast neid avaldusi.
Tema hoiak ei luba tal olla hariduse ja moraali eeskujuks
ning tal pole enam õigust esineda inspiratsiooni ja koolitajana
Iisraeli õpilastele, tõdes ministeeriumi esindaja.
Ka keskkonnajuhid maailma eri paigus kirjutasid oma kirjades Thunbergile,
et on sügavalt solvunud, šokeeritud ja pettunud
tema Gazat puudutavates säutsudes ja sõnumites
ning et Thunberg peaks uuesti vaatama Hamasi sooritatud julmusi.
Greta Thunberg on tänapäeva tuntuim kliimaaktivist maailmas
ning on mõjukas rollis avaldanud ühepoolse ja ebasihikindla arvamuse,
jättes täiesti tähelepanuta Iisraeli kodanike kogetud julmused
ja sadade inimeste röövimised.
Nii mõistsid Thunbergi enda toetajad tema esinemise hukka.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee